
ประจำเดือนพฤษภาคม 2566  
*************************
	ลำดับ
	ประเด็นนโยบายและข้อสั่งการสำคัญ 
	หน่วยงาน
ที่เกี่ยวข้อง

	1. ประเด็นต่อเนื่องจากเดือนที่ผ่านมา
	

	1.1
	โครงการอำเภอบำบัดทุกข์ บำรุงสุขแบบบูรณาการอย่างยั่งยืน
กิจกรรม การขับเคลื่อนโครงการขับเคลื่อนการจัดทำแผนและประสานแผนพัฒนาพื้นที่ บำบัดทุกข์ 
บำรุงสุข แบบบูรณาการอย่างยั่งยืน
- ในปีงบประมาณ พ.ศ. ๒๕๖๖ สำนักงานปลัดกระทรวงมหาดไทยได้ดำเนินโครงการขับเคลื่อนการจัดทำแผนและประสานแผนพัฒนาพื้นที่บำบัดทุกข์บำรุงสุขแบบบูรณาการอย่างยั่งยืน ภายใต้โครงการอำเภอบำบัดทุกข์ บำรุงสุข แบบบูรณาการอย่างยั่งยืน ซึ่งมีกรมการปกครองเป็นหน่วยดำเนินโครงการ โดยผลการดำเนินการ
ได้มีข้อเสนอแผนงาน/โครงการที่เป็นความต้องการในระดับอำเภอ ทั้ง ๘๗๘ อำเภอ จำนวน ๘๗๘ โครงการ ซึ่งปัจจุบัน อยู่ระหว่างดำเนินการโดยอำเภอและภาคีเครือข่ายในระดับอำเภอทั้ง ๗ ภาคี ดังนั้น จึงขอให้จังหวัดให้ความสำคัญในการขับเคลื่อนโครงการ ดังนี้
1) ติดตามการดำเนินโครงการของอำเภอ ให้เป็นไปอย่างมีประสิทธิภาพ บรรลุวัตถุประสงค์ตามเป้าหมาย โดยขับเคลื่อนโครงการผ่านกลไก 3 5 7 (พื้นที่ 3 ระดับ ได้แก่ ระดับชุมชน/หมู่บ้าน ระดับจังหวัด 
และระดับประเทศ 5 กลไก ได้แก่ การประสานงานภาคีเครือข่าย การบูรณาการแผนงานและยุทธศาสตร์ 
การติดตามหนุนเสริมและประเมินผล การจัดการความรู้ และการสื่อสารสังคม 7 ภาคีเครือข่าย ได้แก่ ภาครัฐ ภาควิชาการ ภาคศาสนา ภาคประชาชน ภาคเอกชน ภาคประชาสังคม และภาคสื่อสารมวลชน) 
2) ให้อำเภอดำเนินโครงการให้แล้วเสร็จภายในปีงบประมาณ พ.ศ. 2566 
3) ให้หน่วยงานที่เกี่ยวข้องรายงานผลการดำเนินการในระบบ MOI WAR ROOM อย่างต่อเนื่อง 
4) กรณีอำเภอใดมีข้อติดขัดในการดำเนินการ ขอให้จังหวัดพิจารณาสนับสนุนการดำเนินการตามความเหมาะสม เพื่อให้ทีมอำเภอสามารถดำเนินโครงการได้สำเร็จภายในระยะเวลาที่กำหนด
	- สบจ.สป.
- ปค.
- จว.ทุกจว.

	1.2
	โครงการหนึ่งตำบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ 
เจ้าฟ้าสิริวัณณวรี นารีรัตนราชกัญญา
- ขอให้จังหวัดให้ความสำคัญการดำเนินโครงการอำเภอบำบัดทุกข์ บำรุงสุขแบบบูรณาการอย่างยั่งยืน 
และโครงการหนึ่งตำบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ 
เจ้าฟ้าสิริวัณณวรี นารีรัตนราชกัญญา โดยให้มีการตรวจเยี่ยมและให้กำลังใจนายอำเภอและทีมอำเภอ 
พร้อมกับจัดให้มีการนำเสนอผลงานของนายอำเภอและทีมอำเภอในคราวการประชุมกรมการจังหวัด เป็นต้น 
- ขอให้จังหวัดขับเคลื่อนโครงการหนึ่งตำบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ให้บรรลุตามวัตถุประสงค์ และสามารถติดตาม ประเมินผลการดำเนินงานได้อย่างเป็นรูปธรรม โดยนำเกณฑ์พื้นฐาน ๗ ข้อ เพื่อใช้เป็นแนวทาง
ในการแก้ปัญหาและพัฒนาหมู่บ้าน/ชุมชนในพื้นที่ ดังนี้ 
	1) ที่อยู่อาศัย 
ที่อยู่อาศัยมั่นคงแข็งแรง มีส้วมถูกสุขลักษณะ
2) ความมั่นคงทางอาหาร
ใช้ประโยชน์ของพื้นที่สร้างความมั่นคงด้านอาหารตามโครงการ
- บ้านนี้มีรัก ปลูกผักกินเอง
- ซอยนี้มีรักปลูกผักแบ่งปัน
- ทางนี้มีผลผู้คนรักกัน


๓) ความสะอาด
บ้านเรือน หมู่บ้านชุมชน สะอาด ถูกสุขลักษณะ มีการบริหารจัดการขยะ จัดทำถังขยะเปียกลดโลกร้อน (๓ Rs) และระบบบำบัดน้ำเสีย โดยมีตัวอย่าง “โก่งธนูโมเดล”
๔) ความสามัคคี
	รวมตัวกันเป็นคุ้มบ้าน หย่อมบ้าน ป๊อกบ้าน ฯลฯ เพื่อดูแลช่วยเหลือพึ่งพาอาศัยกัน
๕) ความร่วมมือ
มีจิตอาสา มีการพบปะกันเป็นประจำในระดับคุ้มบ้าน หย่อมบ้าน ป๊อกบ้าน (ทำได้บ่อย ๆ) ระดับหมู่บ้าน  
เพื่อ “ร่วมพูดคุย ร่วมคิด ร่วมทำ ร่วมรับประโยชน์”
๖) ปฏิบัติตามหลักศาสนา
เช่น ทำบุญตักบาตร เข้าวัดในวันสำคัญทางศาสนา นำหลักธรรมปฏิบัติในชีวิตประจำวัน
๗) ความมั่นคงปลอดภัย
หมู่บ้าน/ชุมชน มีความปลอดภัยในชีวิตและทรัพย์สิน เช่น การมีไฟฟ้าส่องสว่างเพียงพอ โดยเฉพาะสถานที่เปลี่ยว/จุดเสี่ยงภัย ถนนภายในหมู่บ้าน/ชุมชน มีความปลอดภัย สามารถใช้เดินทางสัญจร
ได้โดยสะดวก
	- ปค.
- พช.
- สถ.
- จว. ทุกจว.

	1.3
	โครงการจัดทำผังภูมิสังคมเพื่อการบริหารจัดการน้ำหมู่บ้าน/ชุมชน แบบบูรณาการอย่างยั่งยืน 
(Geo - social Map) 
- กิจกรรมที่ ๓ เน้นย้ำคณะทำงานจัดทำผังภูมิสังคมฯ ระดับตำบล ร่วมกับคณะทำงานจัดทำผังภูมิสังคมฯ ระดับหมู่บ้าน/ชุมชน ดำเนินการจัดทำผังภูมิสังคมฯ ของแต่ละหมู่บ้าน/ชุมชน ในแต่ละตำบลให้แล้วเสร็จ
ทั่วประเทศ ตามแผนการดำเนินการ
- กิจกรรมที่ 4 เน้นย้ำคณะกรรมการจัดทำผังภูมิสังคมฯ ระดับอำเภอ รวบรวมข้อมูลผังภูมิสังคมฯ หมู่บ้าน/ชุมชน พิจารณากลั่นกรองโครงการ/กิจกรรมเสนอแนะ ในการแก้ไขปัญหาต่าง ๆ ในพื้นที่ ในภาพรวมระดับอำเภอ และสำนักงานโยธาธิการและผังเมืองจังหวัด นำข้อมูลเข้าระบบ GIS ภายใน 15 พฤษภาคม 2566 
- ขอให้จังหวัดเร่งการรวบรวมข้อมูลภูมิสังคมฯ รายตำบล เป็นภาพรวมรายอำเภอ เพื่อเป็นข้อมูลเสนอแนะโครงการในการแก้ไขปัญหาในพื้นที่ เข้าสู่การพิจารณากลั่นกรองโครงการ/กิจกรรมพัฒนาตามผังภูมิสังคมฯ รายอำเภอ ของคณะกรรมการระดับอำเภอ ให้แล้วเสร็จทั้ง 878 อำเภอ ภายในกลางเดือนพฤษภาคม 
ตามแผนการดำเนินการ
- กิจกรรมที่ 5 เน้นย้ำคณะกรรมการจัดทำผังภูมิสังคมฯ ระดับจังหวัด บูรณาการ สอบทาน/แก้ไข โครงการ/กิจกรรม ที่เสนอแนะในการแก้ไขปัญหาต่าง ๆ ในพื้นที่ จากข้อมูลผังภูมิสังคมฯ รายอำเภอ ซึ่งผ่าน
การพิจารณากลั่นกรองจากคณะกรรมการจัดทำผังภูมิสังคมฯ ระดับอำเภอ และมอบหมายผู้รับผิดชอบดำเนินการ ภายในวันที่ 30 พฤษภาคม 2566
	- ยผ.
- จว. ทุกจว.

	2. ประเด็นนโยบายและข้อสั่งการสำคัญ เดือนพฤษภาคม 2566
	

	2.1
	การพัฒนาทรัพยากรมนุษย์ด้วยแนวทางการส่งเสริมการเรียนรู้ด้านสาขาวิชาสุนทรียศาสตร์ (ศิลปะ ดนตรี และนาฏศิลป์ ฯลฯ) ของกองทุน "พี่ร้องให้น้องได้เรียน" จังหวัดพังงา
- ขอให้จังหวัดโดยคณะกรรมการศึกษาธิการจังหวัด (กศจ.) ขับเคลื่อนการดำเนินงานดังกล่าวด้วยกลไกคณะกรรมการศึกษาธิการจังหวัด โดยดำเนินการ ดังนี้
	1) สนับสนุนหรือจัดให้มีกองทุนส่งเสริมการศึกษาด้านสุนทรียศาสตร์ฯ สำหรับเด็กและเยาวชนที่มีความถนัดทาง
ด้านสาขาวิชาสุนทรียศาสตร์ฯ รวมทั้งเพื่อจัดสรรในการเสริมสร้างโอกาสการเรียนรู้ให้แก่เด็กและเยาวชนในสาขาดังกล่าว เช่น การพัฒนาทักษะครูผู้สอน การจัดหา/ซ่อมแซมวัสดุ อุปกรณ์ และสถานที่ในการจัดการเรียนรู้ เป็นต้น ทั้งนี้ ในกรณีที่จังหวัดมีการจัดตั้งกองทุนการศึกษาไว้แล้ว แต่ยังไม่ครอบคลุมการดำเนินงานตามแนวทางดังกล่าว ขอให้พิจารณาทบทวนเพิ่มเติมเงื่อนไขให้ครอบคลุมการดำเนินงานส่งเสริมการศึกษาด้านสุนทรียศาสตร์ฯ
	2) นำแนวทางการเสริมสร้างโอกาสการเรียนรู้ในสาขาวิชาด้านสุนทรียศาสตร์ฯ ให้แก่เด็กและเยาวชน
ในโรงเรียนและสถานศึกษาเพิ่มขึ้น เช่น การปรับเพิ่มสัดส่วนเวลาเรียนในกลุ่มสาระการเรียนรู้ศิลปะ (ดนตรี ศิลปะ นาฏศิลป์ ฯลฯ) การจัดกิจกรรมเสริมในช่วงของชั่วโมง “ลดเวลาเรียนเพิ่มเวลารู้” เป็นต้น 
	3) มอบหมายสำนักงานส่งเสริมการปกครองท้องถิ่นจังหวัด แจ้งองค์กรปกครองส่วนท้องถิ่น ในพื้นที่
นำตัวอย่างการดำเนินงานของกองทุน “พี่ร้องให้น้องได้เรียน” จังหวัดพังงา ไปพิจารณาขยายผลในโรงเรียนสังกัดองค์กรปกครองส่วนท้องถิ่น เพื่อให้เด็กและเยาวชนเกิดการเรียนรู้และพัฒนาทักษะในศิลปะแขนงต่าง ๆ โดยเชื่อมโยงกับภูมิปัญญาและอัตลักษณ์ในท้องถิ่นของตนเอง
๔) ให้จังหวัดรายงานผลการดำเนินงานให้กระทรวงมหาดไทยทราบ ผ่านระบบ google form ภายในวันที่ 31 พฤษภาคม 2566
	- สนผ.สป.
- จว. ทุกจว.

	2.2
	การขับเคลื่อนการดำเนินงานตามข้อตกลงความร่วมมือ บทบาทในการเกื้อหนุนระหว่างวัดและชุมชน
ให้มีความสุขอย่างยั่งยืน
- ขอให้จังหวัดดำเนินการบูรณาการฝ่ายคณะสงฆ์ทั้งระดับจังหวัดและอำเภอขับเคลื่อนการดำเนินงาน
ตามบันทึกข้อตกลงความร่วมมือบทบาทในการเกื้อหนุนระหว่างวัดและชุมชนให้มีความสุขอย่างยั่งยืน 
กับภาคีเครือข่ายในพื้นที่ เพื่อขับเคลื่อนการดำเนินงานตามบันทึกข้อตกลงความร่วมมือฯ ให้เกิดประโยชน์กับประชาชนในพื้นที่
- ขอให้จังหวัดรายงานการขับเคลื่อนการดำเนินงานตามบันทึกข้อตกลงฯ มายังกระทรวงมหาดไทย ผ่านระบบรายงาน google form ในทุกวันที่ 15 ของเดือน 
- ขอให้จังหวัดนำกรอบบันทึกข้อตกลงความร่วมมือบทบาทในการเกื้อหนุนระหว่างวัดและชุมชนให้มีความสุขอย่างยั่งยืน (MOU) ที่กระทรวงมหาดไทยได้แจ้งแล้ว มาจัดทำ MOU ในระดับจังหวัด และระดับอำเภอ 
โดยนิมนต์พระสังฆาธิการดำเนินการร่วมกับทุกภาคส่วนในพื้นที่ เพื่อขับเคลื่อนการดำเนินงานต่อไป
	- สนผ.สป.
- จว. ทุกจว.

	2.3
	การขับเคลื่อนแนวทางการสำรวจข้อมูลพื้นที่ที่ไม่สามารถพัฒนาได้ เนื่องจากตั้งอยู่ในพื้นที่หวงห้าม
- การกรอกข้อมูลพิกัดพื้นที่หมู่บ้านที่ไม่สามารถพัฒนาระบบสาธารณูปโภคและระบบสาธารณูปการ เนื่องจากตั้งอยู่ในพื้นที่หวงห้าม (ด้านไฟฟ้า) ขอให้จังหวัดดำเนินการแจ้งหน่วยงานที่เกี่ยวข้องกรอกข้อมูลพิกัดพื้นที่หมู่บ้านที่ไม่สามารถพัฒนาระบบสาธารณูปโภคและระบบสาธารณูปการ เนื่องจากตั้งอยู่ในพื้นที่หวงห้าม (ด้านไฟฟ้า)
- สำหรับแนวทางการสำรวจข้อมูลพื้นที่ที่ไม่สามารถพัฒนาได้ เนื่องจากตั้งอยู่ในพื้นที่หวงห้ามเพิ่มเติม 
เช่น ปัญหาพื้นที่หมู่บ้าน/ชุมชน วัด/ที่พักสงฆ์/ศาสนสถาน ศูนย์พัฒนาเด็กเล็ก โรงเรียน สถานที่ราชการตั้งอยู่
ในพื้นที่หวงห้าม ขอให้จังหวัดแจ้งองค์กรปกครองส่วนท้องถิ่นในพื้นที่รายงานข้อมูลพื้นที่ที่ไม่สามารถพัฒนาได้ เนื่องจากตั้งอยู่ในพื้นที่หวงห้ามเพิ่มเติม ตามแบบฟอร์มและระยะเวลาที่กระทรวงมหาดไทยกำหนด
	- สนผ.สป.
- จว. ทุกจว.

	2.4
	การตรวจติดตามการโอนสินทรัพย์ที่มีคุณภาพดีที่เกิดจากการใช้จ่ายงบประมาณของจังหวัดและกลุ่มจังหวัด
กรณีการสำรวจสินทรัพย์จากงบประมาณในจังหวัดและกลุ่มจังหวัดจาก GFMIS
1) ขอให้จังหวัดและกลุ่มจังหวัด เร่งรัดการจำหน่ายสินทรัพย์ที่เสื่อมสภาพ
2) ขอให้ประสานส่วนราชการ หน่วยงาน องค์กรปกครองส่วนท้องถิ่น กรณีสินทรัพย์คุณภาพดี ให้รับโอนสินทรัพย์ของจังหวัดและกลุ่มจังหวัด
3) กรณีที่ไม่มีหน่วยรับโอนสินทรัพย์ ให้จังหวัดและกลุ่มจังหวัดให้หน่วยงานหรือบุคคลอื่นที่มิใช่หน่วยงาน
ของรัฐ ที่ประสงค์ใช้สินทรัพย์ ยืมทรัพย์สินที่มีคุณภาพดีและยังสามารถใช้งานได้ หรือขอเช่าสิ่งปลูกสร้าง
จากสำนักงานธนารักษ์พื้นที่ ซึ่งกรณีที่มีผู้เช่าให้ดำเนินการโอนสินทรัพย์ให้แก่ กรมธนารักษ์ เพื่อนำไปใช้ประโยชน์


4) ในการจัดทำแผนงาน/โครงการในปีงบประมาณต่อไป ให้จังหวัดและกลุ่มจังหวัด ระบุวัตถุประสงค์
ที่จะมอบสินทรัพย์ให้แก่หน่วยงานใดตั้งแต่ขั้นตอนการขอตั้งงบประมาณ ให้ปรากฏในแผนปฏิบัติราชการประจำปีของจังหวัดและกลุ่มจังหวัด โดยมีการจัดทำบันทึกข้อตกลง (MOU) ระหว่างจังหวัดกับหน่วยงานที่รับเป็นผู้ดูแลบำรุงรักษาเมื่อโครงการแล้วเสร็จ
	- สบจ.สป.
- จว. ทุกจว.

	2.5
	การป้องกันและแก้ไขปัญหายาเสพติดในพื้นที่ (การจัดตั้งและขับเคลื่อนศูนย์ฟื้นฟูสภาพทางสังคม
ในจังหวัด และศูนย์ฟื้นฟูสภาพทางสังคมอื่น)
- ขอให้จังหวัดขับเคลื่อนและการดำเนินงานจัดตั้งและขับเคลื่อนศูนย์ฟื้นฟูสภาพทางสังคมในจังหวัด ประจำเดือนพฤษภาคม ๒๕๖๖ อย่างต่อเนื่อง เพื่อให้ประชาชนสามารถดำเนินชีวิตได้อย่างปกติสุขไม่ให้กลับไปใช้ยาเสพติด หรือกระทำเกี่ยวกับยาเสพติดอีก เป็นการคืนคนดีสู่สังคม ตลอดจนสร้างการรับรู้
ด้านยาเสพติด เพื่อให้ประชาชนเกิดการตื่นตัวและมีส่วนร่วมในการป้องกันและแก้ไขปัญหายาเสพติด 
โดยมีส่วนราชการในพื้นที่ที่เกี่ยวข้อง 
- ขอให้จังหวัดติดตามผู้ผ่านการฟื้นฟูฯ โดยศูนย์ปฏิบัติการป้องกันและปราบปรามยาเสพติดอำเภอ ออกคำสั่งจัดตั้งชุดปฏิบัติการตำบล (ชปต.) เพื่อทำหน้าที่ติดตามฯ โดยให้ติดตามทุก 15 วัน เป็นระยะเวลา 1 ปี 
และทุก 3 เดือน จนครบ 5 ปี 
- ขอให้จังหวัดดำเนินการเยี่ยมเยียนให้กำลังใจ ดูแล ช่วยเหลือ ไม่ให้กลับมากระทำความผิดเกี่ยวกับยาเสพติดอีก
- ขอให้จังหวัดบันทึกข้อมูลการติดตามในระบบข้อมูลการบำบัดรักษาและฟื้นฟูผู้ติดยาเสพติดของประเทศ (บสต.) ของกระทรวงสาธารณสุข โดยให้รายงานผลการติดตามให้กรมการปกครองทราบทุกวันที่ 15 และ 30 
ของทุกเดือน โดยเริ่มรายงานครั้งแรก วันที่ 15 เมษายน 2566 
	- สนผ.สป.
- ปค.
- จว. ทุกจว.

	2.6
	การเตรียมความพร้อมรับสถานการณ์พายุฤดูร้อน ปี 2566
เพื่อให้การเตรียมรับสถานการณ์พายุฤดูร้อน ปี ๒๕๖๖ เป็นไปอย่างมีประสิทธิภาพ จึงขอให้จังหวัด
ทุกจังหวัดดำเนินการ ดังนี้
      ๑) ถือปฏิบัติตามข้อสั่งการของกองบัญชาการป้องกันและบรรเทาสาธารณภัยแห่งชาติ ในประเด็น
การเตรียมความพร้อม และการเผชิญเหตุโดยเคร่งครัด
      ๒) ประสานองค์กรปกครองส่วนท้องถิ่นเตรียมความพร้อมด้านบุคลากร อุปกรณ์ ทรัพยากรเครื่องจักรกลสาธารณภัย เพื่อให้การช่วยเหลือประชาชนที่ประสบภัยเป็นไปอย่างรวดเร็ว และทันท่วงที 
      ๓) หากเกิดเหตุวาตภัยจากพายุฤดูร้อนที่ส่งผลให้เกิดความเสียหายต่อชีวิต และทรัพย์สินในพื้นที่ใด
ให้เร่งสำรวจความเสียหายและดำเนินการให้ความช่วยเหลือผู้ประสบภัย ตามระเบียบและหลักเกณฑ์
ที่เกี่ยวข้อง
      ๔) เมื่อเกิดสถานการณ์วาตภัยจากพายุฤดูร้อนขึ้นในพื้นที่ ให้กองอำนวยการป้องกันและบรรเทาสาธารณภัยจังหวัดสรุปสถานการณ์และรายงานให้กระทรวงมหาดไทยทราบผ่านกองอำนวยการป้องกันและบรรเทา
สาธารณภัยกลาง ตามช่องทางที่กำหนด
	- ปภ.
- จว. ทุกจว.











	[bookmark: _Hlk97802488]ลำดับ
	ประเด็นตรวจราชการตามแผนการตรวจราชการฯ 
	หมายเหตุ

	1
	การพัฒนาศักยภาพผู้ผลิต ผู้ประกอบการ OTOP ด้านผ้าไทย และงานหัตถกรรม (Coaching) “ผ้าลายดอกรักราชกัญญา”
- ความก้าวหน้าของจังหวัดในการพัฒนาผลิตภัณฑ์ผ้าไทยและงานหัตถกรรมของผู้ผลิต ผู้ประกอบการ OTOP ที่เข้าร่วมโครงการเป็นอย่างไร จังหวัดได้มีการประชาสัมพันธ์ส่งเสริมให้ผู้ผลิต ผู้ประกอบการฯ 
ร่วมส่งผลิตภัณฑ์เข้าร่วมการประกวดผ้าลายพระราชทาน “ผ้าลายดอกรักราชกัญญา” ประจำปี 2566 
แล้วหรือไม่ อย่างไร 
- จังหวัดได้มีการส่งเสริม สนับสนุนให้ผู้ผลิต ผู้ประกอบการ OTOP ด้านผ้าไทยและงานหัตถกรรม 
ที่เข้าร่วมโครงการ ได้เผยแพร่องค์ความรู้ และขยายผลไปยังผู้ผลิต ผู้ประกอบการ OTOP ด้านผ้าไทย 
และงานหัตถกรรม รายอื่นให้มากขึ้นแล้วหรือไม่ อย่างไร 
- จังหวัดมีปัญหา/อุปสรรคในการดำเนินงานหรือไม่ หากมีปัญหา/อุปสรรคได้ดำเนินการแก้ไขปัญหา
ในระดับพื้นที่แล้วหรือไม่ อย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ
- ข้อเสนอแนะเชิงพื้นที่ 
- ข้อเสนอแนะเชิงนโยบาย
	- พช.
- จว. ทุกจว.

	2
	การตรวจติดตามการสำรวจสินทรัพย์ ตามมาตรา 62 แห่งพระราชกฤษฎีกาว่าด้วยการบริหารงาน
เชิงพื้นที่แบบบูรณาการ พ.ศ. 2565 (ทุกแหล่งงบประมาณ) 
- จังหวัดที่ได้รายงานแล้ว จังหวัดได้ทบทวนการสำรวจสินทรัพย์ตามมาตรา 62 และรายงานข้อมูล
ให้กระทรวงมหาดไทยภายในระยะเวลาที่กำหนด และเพิ่มเติมข้อมูลกรณีสิ่งปลูกสร้าง โดยแจ้งพิกัด
ของสิ่งปลูกสร้างนั้น ๆ แล้วหรือไม่ อย่างไร จังหวัดมีปัญหา/อุปสรรคในการดำเนินงานหรือไม่ 
หากมีปัญหา/อุปสรรคได้ดำเนินการแก้ไขปัญหาในระดับพื้นที่แล้วหรือไม่ อย่างไร
- จังหวัดที่ยังไม่ได้รายงานข้อมูล ได้ดำเนินการสำรวจสินทรัพย์ตามมาตรา 62 แล้วหรือไม่ อย่างไร จังหวัดมีปัญหา/อุปสรรคในการดำเนินงานหรือไม่ หากมีปัญหา/อุปสรรคได้ดำเนินการแก้ไขปัญหาในระดับพื้นที่แล้วหรือไม่ อย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ
- ข้อเสนอแนะเชิงพื้นที่ 
- ข้อเสนอแนะเชิงนโยบาย
	- สบจ.สป.
- จว. ทุกจว.(ตามเอกสารแนบ)

	3
	การตรวจติดตามการใช้จ่ายงบประมาณของสำนักงานปลัดกระทรวงมหาดไทย จังหวัดและกลุ่มจังหวัด
3.1 การติดตามการบริหารงบประมาณตามแผนปฏิบัติราชการของจังหวัด/กลุ่มจังหวัด ประจำปีงบประมาณ พ.ศ. 2566
- จังหวัดและกลุ่มจังหวัดมีผลการเบิกจ่ายและใช้จ่ายงบประมาณเป็นไปตามเป้าหมายที่รัฐบาลกำหนดหรือไม่ อย่างไร 
- จังหวัดและกลุ่มจังหวัดมีปัญหา/อุปสรรคในการเบิกจ่ายและใช้จ่ายงบประมาณหรือไม่ หากมีปัญหา/อุปสรรค ได้ดำเนินการแก้ไขปัญหาดังกล่าวแล้วหรือไม่ อย่างไร
- ขอให้จังหวัดและกลุ่มจังหวัดที่มีผลการเบิกจ่ายและใช้จ่ายงบประมาณต่ำกว่าเป้าหมายเร่งรัดการเบิกจ่ายและใช้จ่ายงบประมาณให้เป็นไปตามเป้าหมายที่รัฐบาลกำหนด
- ปัญหา/อุปสรรคใดที่จังหวัดและกลุ่มจังหวัดไม่สามารถแก้ไขปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ
- ข้อเสนอแนะเชิงพื้นที่/ข้อเสนอแนะเชิงนโยบาย
	- สบจ.สป.
- จว. ทุกจว.


	






	3.2 การตรวจติดตามการเร่งรัดเบิกจ่ายงบประมาณปีงบประมาณ พ.ศ. 2566 รายการงบลงทุนของสำนักงานปลัดกระทรวงมหาดไทย ประจำปี พ.ศ. 2566 (ส่วนภูมิภาค 9 จังหวัด)
- จังหวัด 9 จังหวัด (จังหวัดเชียงราย นครปฐม นครราชสีมา พังงา พัทลุง ราชบุรี สุราษฎร์ธานี จันทบุรี และจังหวัดระยอง) ที่มีรายการที่ยังไม่ได้เข้าสู่กระบวนการจัดซื้อจัดจ้าง (e-GP) (9 จังหวัด 13 รายการ) จะดำเนินการก่อหนี้ผูกพันเมื่อไร มีปัญหาหรืออุปสรรคใดที่ทำให้จัดซื้อจัดจ้างไม่ได้ 
- ปัญหาหรืออุปสรรคของรายการที่ยังไม่สามารถก่อหนี้ผูกพันได้
- ปัญหา/อุปสรรคใดที่จังหวัดไม่สามารถแก้ไขปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ
- ข้อเสนอแนะเชิงพื้นที่ 
- ข้อเสนอแนะเชิงนโยบาย
	- สนผ.สป.
- จว. 9 จว.

	
	3.3 การตรวจติดตามเงินกันไว้เบิกเหลื่อมปี (งบลงทุน) ของปีงบประมาณ พ.ศ. 2565 
- ปัญหาหรืออุปสรรคใดที่ทำให้จังหวัด 26 จังหวัด ไม่สามารถดำเนินการเบิกจ่ายงบประมาณ
เงินกันไว้เบิกเหลื่อมปี (งบลงทุน) ของปีงบประมาณ พ.ศ. 2565 ได้ตามแผน
- ปัญหา/อุปสรรคใดที่จังหวัดไม่สามารถแก้ไขปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ
- ข้อเสนอแนะเชิงพื้นที่ 
- ข้อเสนอแนะเชิงนโยบาย 
(26 จังหวัด ได้แก่ จังหวัดขอนแก่น ชลบุรี ชัยภูมิ เชียงราย ตราด ตาก นครนายก นครราชสีมา นครศรีธรรมราช นนทบุรี นราธิวาส ปทุมธานี พัทลุง แพร่ ภูเก็ต มหาสารคาม ยโสธร ราชบุรี เลย 
ศรีสะเกษ สมุทรปราการ สิงห์บุรี สุโขทัย สุราษฎร์ธานี สุรินทร์ และอ่างทอง)
	- สนผ.สป.
- จว. 26 จว.






















	ลำดับ
	ประเด็นเพื่อการประชาสัมพันธ์
	หมายเหตุ

	1
	การประชาสัมพันธ์ระบบรองรับการพิสูจน์และยืนยันตัวตนทางดิจิทัล Application “ThaiD”
- ขอให้จังหวัดประชาสัมพันธ์ให้ประชาชน ข้าราชการ และเจ้าหน้าที่ทุกภาคส่วน ดาวน์โหลดแอปพลิเคชัน “ThaiD” (Thai Digital Identity หรือ ไทยดี) เพื่อสร้างต้นแบบและนวัตกรรมใหม่ในการพิสูจน์และยืนยันตัวตนทางดิจิทัลของประเทศไทย โดยกรมการปกครอง 

	- ปค.
- จว. ทุกจว.



หมายเหตุ : 	1. ข้อเสนอแนะเชิงพื้นที่ หมายถึง ข้อเสนอแนะที่ผู้ตรวจราชการกระทรวงให้คำแนะนำต่อหน่วยรับตรวจแล้วหน่วยรับตรวจสามารถนำข้อเสนอแนะไปปฏิบัติและแก้ไขปัญหาให้ยุติได้ในพื้นที่โควิด – 19 

		2. ข้อเสนอแนะเชิงนโยบาย หมายถึง ข้อเสนอแนะที่ผู้ตรวจราชการกระทรวงรับข้อเสนอจากหน่วยรับตรวจมาเสนอผู้บังคับบัญชาเพื่อแก้ไขปัญหาในระดับนโยบายเพื่อให้ปัญหาที่เกิดขึ้นในพื้นที่ได้ข้อยุติหรือดำเนินการต่อ หรือเป็นข้อเสนอแนะของผู้ตรวจราชการกระทรวงที่ได้ค้นพบจากการตรวจราชการหรือจากปัญหาอุปสรรคในการดำเนินการของ
หน่วยรับตรวจที่ผู้ตรวจราชการนำมาเสนอผู้บังคับบัญชาพิจารณาดำเนินการอย่างใดอย่างหนึ่ง
		3. ประเด็นตรวจราชการตามแผนการตรวจราชการ หมายถึง ประเด็นสำคัญตามแผนการตรวจราชการ
ของผู้ตรวจราชการกระทรวงมหาดไทย ที่ผู้ตรวจราชการกระทรวงมหาดไทยกำหนดเพื่อตรวจติดตามผลการดำเนินงาน
ตามแผนงาน/โครงการ ของหน่วยรับตรวจ ปัญหาอุปสรรค และให้ข้อเสนอแนะเชิงพื้นที่และเชิงนโยบาย เพื่อให้หน่วยรับตรวจนำไปปฏิบัติตามข้อเสนอแนะและรายงานผลการดำเนินงานตามข้อเสนอแนะให้ผู้บริหารทราบ
		4. ประเด็นนโยบายและข้อสั่งการสำคัญ (ประเด็นเน้นย้ำ) หมายถึง ประเด็นสำคัญตามแผนงาน/โครงการ
ที่รัฐบาลหรือกระทรวงมหาดไทยให้ความสำคัญและมอบหมายให้ผู้ตรวจราชการกระทรวงมหาดไทยกำชับหรือให้หน่วยรับตรวจ
เร่งดำเนินการ และรายงานผลการดำเนินงานตามประเด็นนโยบายและข้อสั่งการสำคัญให้ผู้ตรวจราชการกระทรวงมหาดไทยทราบ 
เพื่อรายงานความคืบหน้าต่อผู้บริหาร

